
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 353 

14 Φεβρουάριου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Κατανομή και καταβολή επιχορήγησης στην Εθνι¬ 
κή Συνομοσπονδία Ατόμων με Αναπηρία (ΕΣΑ- 

μεΑ). 1 

Εγκατάσταση στην Ελλάδα γραφείου ή Υποκαταστή¬ 
ματος της Εταιρείας «8ΑΘΕΜΑΒ ΕΝΤΕΒΡΒΙ3Ε3 

00.» που εδρεύει στα νησιά ΜΑΡΣΑΛ. 2 

Υπερωριακή απασχόληση μονίμου προσωπικού του 

ΓΕΝΕ έτους 2014. 3 

Έγκριση, προκήρυξη και ανάθεση διενέργειας, της 


Έρευνας Διάρθρωσης των Επιχειρήσεων στον 
Τομέα Δραστηριότητες Υπηρεσιών Παροχής Κα¬ 
ταλύματος και Υπηρεσιών Εστίασης, έτους ανα¬ 
φοράς των στοιχείων το 2012, έγκριση χρησιμο¬ 
ποίησης στατιστικών οργάνων και καθορισμός 


της αμοιβής τους. 4 

ΑΠΟΦΑΣΕΙ Σ 

Αριθμ. 42924/325/2013 (1) 


Κατανομή και καταβολή επιχορήγησης στην Εθνική Συ¬ 
νομοσπονδία Ατόμων με Αναπηρία (ΕΣΑμεΑ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις 

α. του άρθρου 34 του Ν. 4144/2013 : «Αντιμετώπιση 
παραβατικότητας στην Κοινών. Ασφάλιση, αγορά εργα¬ 
σίας και άλλες διατάξεις αρμοδιότητας του Υπουργείου 
Εργασίας, Κοινωνικής Ασφάλισης και Πρόνοιας» (ΦΕΚ 
88/Α'). 

β. της παρ. 3 του άρθρου 22 του Ν. 4210/2013: «Ρυθμί¬ 
σεις Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης και άλλες διατάξεις». 

γ. του κεφ. Β' του Ν. 4093/2012: «Εγκριση Μεσοπρόθε¬ 
σμου Πλαισίου Δημοσιονομικής Στρατηγικής 2013-2016- 
Επείγοντα Μέτρα Εφαρμογής του ν. 4046/2012 και του 
Μεσοπρόθεσμου Πλαισίου Δημοσιονομικής Στρατηγικής 
2013-2016» (ΦΕΚ 222/Α'). 


δ. του άρθρου 7 του Ν. 1915/1990 «Προστασία των συν¬ 
δικαλιστικών δικαιωμάτων και του κοινωνικού συνάλου, 
οικονομική αυτοτέλεια συνδικαλιστικού κινήματος» (ΦΕΚ 
186/Α'), άπως αντικαταστάθηκαν και συμπληρώθηκαν 
διαδοχικά με την παρ. 1 του άρθρου 1 του Ν. 2091/1992 
«Οικονομική αυτοτέλεια των συνδικαλιστικών οργανώ¬ 
σεων και διατάξεις για το Διοικητικό Συμβούλιο του 
Οργανισμού Εργατικής Εστίας» (ΦΕΚ 180/Α’), το άρθρο 
5 του Ν. 2224/1994 «Ρύθμιση θεμάτων εργασίας, συνδι¬ 
καλιστικών δικαιωμάτων, υγιεινής και ασφάλειας των 
εργαζομένων και οργάνωσης Υπουργείου Εργασίας 
και των εποπτευομένων από αυτό νομικών προσώπων 
και άλλες διατάξεις» (ΦΕΚ 112/Α') και το άρθρο 12 του 
Ν. 3667/2008 «Θέματα ειδικών επιδοτήσεων ανεργίας 
και άλλες διατάξεις» (ΦΕΚ 114/Α') 

ε. του Π. Δ/τος 63/2005 «Κωδικοποίηση της νομοθε¬ 
σίας για την Κυβέρνηση και τα Κυβερνητικά Όργανα» 
(ΦΕΚ 98/Α'). 

στ. του Π.Δ/τος 368/1989 «Οργανισμάς του Υπουργεί¬ 
ου Εργασίας» (ΦΕΚ 163/Α'), όπως τροποποιήθηκαν και 
ισχύουν σήμερα. 

ζ. του άρθρου 2 της Πράξης Υπουργικού Συμβουλίου 
7/2012: «Θέματα άρθρου 1 παρ. 6 του ν.4046/2012 περί 
καταργήσεως ΘΕΕ και ΘΕΚ» (ΦΕΚ 39 Α'). 

2. Την αριθμ. πρωτ. 22365/97/5-7-2013 Κοινή Απάφαση 
του Πρωθυπουργού και του Υπουργού Εργασίας, Κοινω¬ 
νικής Ασφάλισης και Πρόνοιας «Καθορισμός αρμοδιοτή¬ 
των Υφυπουργού Εργασίας, Κοινωνικής Ασφάλισης και 
Πράνοιας Βασιλείου Κεγκέρογλου» (ΦΕΚ 1667/Β75-7-13) 

3. Την αριθμ. Υ48/9-7-2012 απάφαση «Καθορισμάς αρ¬ 
μοδιοτήτων του Αναπληρωτή Υπουργού Θικονομικών 
Χρήστου Σταϊκούρα» (ΦΕΚ Β' 2105). 

4. Την αρ. πρωτ. 24459/220/19-7-2013 κοινή υπουργική 
απόφαση «Κάλυψη των Συνδικαλιστικών Οργανώσεων 
καθώς και του Ινστιτούτου Εργασίας της Γ ενικής Συνο¬ 
μοσπονδίας Εργατών Ελλάδας (ΓΣΕΕ), σύμφωνα με τις 
υποπερ. δδ) και εε) περ. β) της παρ. 6 του άρθρου 34 
του ν.4144/18-04-2013» (ΦΕΚ 2082/Β726-8-2013). 

5. Το αρ. πρωτ. 105245/11-12-2013 έγγραφο του Οργα¬ 
νισμού Απασχόλησης Εργατικού Δυναμικού (ΟΑΕΔ) με 
το οποίο μας υποβλήθηκε απόσπασμα πρακτικού της 
υπ’ αριθμ. 59/10-12-2013 συνεδρίασης του Διοικητικού 
του Συμβουλίου. 

6. Η δαπάνη που προκαλείται προϋπολογίζεται πε¬ 
ρίπου στο ύψος των 300.000 € - άνευ της δαπάνης 
συνεδρίου και βαρύνει τον Κ.Α.Ε. 2522 του προϋπολογι¬ 
σμού του ΟΑΕΔ. Οι πληρωμές θα διενεργηθούν απά το 
Λογαριασμό Κοινωνικής Πολιτικής του ΕΛΕΚΠ. Σε κάθε 
περίπτωση η επιχορήγηση θα πραγματοποιηθεί με βάση 
τα όσα ορίζονται στην αρ. πρωτ. 24459/220/19-7-2013 
κοινή υπουργική απόφαση, αποφασίζουμε: 

Εγκρίνουμε, τον τρόπο κατανομής και καταβολής της 
επιχορήγησης στην Εθνική Συνομοσπονδία Ατόμων με 
Αναπηρία (Ε.Σ.Α.μεΑ.), από τον Οργανισμό Απασχόλησης 
Εργατικού Δυναμικού (ΟΑΕΔ) για το έτος 2013, με τους 
εξής όρους και προϋποθέσεις: 

I. Η επιχορήγηση κατανέμεται ως εξής: 

1. Λειτουργικά έξοδα 

Η επιχορήγηση των δαπανών για λειτουργικά έξοδα 
(τέλη ύδρευσης, τηλεφωνικών συνδιαλέξεων και φωτι¬ 
σμού) στην εν λόγω Οργάνωση καθορίζεται σε ποσό, 
μηνιαίως, ίσο με είκοσι (18) βασικά ημερομίσθια ανειδί¬ 
κευτου εργάτη, ανά χίλια (1.000) ψηφίσαντα μέλη, τουλά¬ 
χιστον σύμφωνα με το νομοθετημένο νόμιμο κατώτατο 
ημερομίσθιο, άλλως αν άλλο ορίζεται με τους όρους 
της ΣΣΕ και όχι πάντως μικρότερο του νομοθετημένου 
κατώτατου ημερομισθίου, μειωμένο κατά ποσοστό 10%. 

2. Δαπάνη μισθοδοσίας προσωπικού 

Στην εν λόγω Οργάνωση καταβάλλεται η δαπάνη 
μισθοδοσίας οκτώ (8) υπαλλήλων και μίας (1) καθαρί¬ 
στριας. Το ποσό που θα βαρύνει τον ΟΑΕΔ καθορίζεται 
σύμφωνα με τα οριζόμενα σε ισχύουσες ΣΣΕ και πάντως 
σύμφωνα με το ισχύον κάθε φορά θεσμικό πλαίσιο που 
εφαρμόζεται για μισθολογικούς όρους (συμπεριλαμβα¬ 
νομένων των επιδομάτων εορτών Πάσχα, Χριστουγέν¬ 
νων και επιδόματος αδείας). 

Το ποσό της μισθσδοσίας (μικτές απσδοχές) προ¬ 
σαυξάνεται κατά 25,06 % και 3%, για δε το προσωπικό 
καθαριότητας κατά 30,21%, ποσοστά που αντιστοιχούν 
στην εργοδοτική εισφορά στο φορέα κύριας και επι¬ 
κουρικής ασφάλισης. 

Η επιχορήγηση για την κάλυψη δαπανών μισθοδοσίας 
νέων εργαζομένων που θα καταβληθεί από τον ΟΑΕΔ, 
θα γίνει σύμφωνα με τις προϋποθέσεις των προανα- 
φερθέντων εδαφίων. 

3. Δαπάνες εκλογοαπολογιστικών συνεδρίων 

Για την κάλυψη των δαπανών του Τακτικού Εκλογο- 
απολογιστικού Συνεδρίου της Ε.Σ.Α.μεΑ, το οποίο διε¬ 
ξάγεται ανά τέσσερα (4) έτη, βάσει του καταστατικού 
της εν λόγω οργάνωσης. 

Α. Τσ ποσό θα καταβληθεί με βάση τα ψηφίσαντα 


μέλη ως εξής: 



Με ψηφίσαντα μέλη 

501 -1.000 ποσό € 

2.295,00 

Με ψηφίσαντα μέλη 

1.001 - 5.000 ποσό “ 

325125 

Με ψηφίσαντα μέλη 

5.001 -10.000 ποσό “ 

4.857,75 

Με ψηφίσαντα μέλη 

10.001 -15.000 ποσό “ 

9.715,50 

Με ψηφίσαντα μέλη 

15.001 - 20.000 ποσό “ 

16.179,75 

Με ψηφίσαντα μέλη 

20.001 - 30.000 ποσό “ 

19.392,75 

Με ψηφίσαντα μέλη 

30.001 - 40.000 ποσό “ 

31.365,00 

Με ψηφίσαντα μέλη 

40.001 - 50.000 ποσό “ 

35.955,00 

Με ψηφίσαντα άνω 
των 

50.001 μελών ποσό “ 

80.82225 


Β. Παραστατικά δαπανών που σχετίζονται με την εύ¬ 
ρυθμη διεξαγωγή του συνεδρίου, (πρωτότυπα τιμολό¬ 
για και εκδοθέντα σύμφωνα με τον Κ.Β.Σ.) για ενοίκια 
αιθουσών, εγκαταστάσεων, εκτύπωση προσκλήσεων, 
προκηρύξεων, αγορά γραφικής ύλης, δαπάνες σίτισης 
συνέδρων, φιλοξενίας αντιπροσωπειών άλλων συνδικα¬ 
λιστικών οργανώσεων από το εσωτερικό ή το εξωτερικό 
κ.λπ. Επίσης δαπάνες ημεραργίας αντιπροσώπων (εκτός 
Κυριακής), η οποία καθορίζεται στα 19 € κατ’ ανώτερο 
ποσό και για τις οποίες απαιτείται κατάσταση υπογε¬ 
γραμμένη από τον Πρόεδρο, το Γενικό Γραμματέα και 
τον Ταμία της Οργάνωσης, στην οποία φαίνονται τα 
στοιχεία των αντιπροσώπων που έλαβαν ημεραργία, το 
αντίστοιχο ποσό και η υπογραφή ενός εκάστου. Η ίδια 
κατάσταση πρέπει να συμπληρώνεται και για τα έξοδα 
μετακίνησης των αντιπρσσώπων με την ταυτόχρσνη 
προσκόμιση των σχετικών εισιτηρίων ή σε περίπτωση 
χρησιμοποίησης Ι.Χ. για ποσό σε αξία ίσο με το αντίτιμο 
του εισιτηρίου των συνήθων συγκοινωνιακών μέσων, το 
οποίο προκύπτει από την προσκόμιση σχετικής βεβαίω¬ 
σης των Κ.Τ.Ε.Λ., του Ο.Σ.Ε. κ.λ.π. Ορίζεται επίσης εφάπαξ 
καταβαλλόμενη αποζημίωση εκ ποσού 81 € προς τις 
δικαιούχος συνδικαλιστικές οργανώσεις για την κάλυψη 
γραμματειακών αναγκών, οι οποίες προκύπτουν κατά 
τη διεξαγωγή των συνεδρίων. Η ως άνω καταβολή θα 
αποδεικνύεται με απλή απόδειξη της συνδικαλιστικής 
οργάνωσης υπογεγραμμένη από τον Πρόεδρο και το 
Γ ενικό Γ ραμματέα αυτής. 

Στη περίπτωση μη υποβολής στον ΟΑΕΔ των προ- 
αναφερομένων δικαιολογητικών εντός της οριζόμενης 
προθεσμίας, η Ε.Σ.Α.μεΑ δε δικαιούται της σχετικής 
επιχορήγησης. 

Εάν οι δαπάνες δια των παραστατικών αποδεικνύονται 
μικρότερες του δικαιούμενου συνολικού ποσού, τότε θα 
καταβάλλεται ποσό ίσο με το ύψος των παραστατικών. 

II. Η καταβολή των παροχών 1 και 2 γίνεται ανά μήνα 
και η Ε.Σ.Α.μεΑ υποχρεούται να προσκομίζει ανά μήνα 
στον ΟΑΕΔ τα παρακάτω δικαιολογητικά: 

α. Αίτηση για την καταβολή λειτουργικών δαπανών 
και δαπανών μισθοδοσίας προσωπικού. 

β. Φωτοαντίγραφα των Ασφαλιστικών Περιοδικών 
Δηλώσεων προς το Ίδρυμα Κοινωνικών Ασφαλίσεων 
(Ι.Κ.Α.) και αποδεικτικό πληρωμής επικυρωμένα από τη 
Διοίκηση της Οργάνωσης, από τα οποία να προκύπτει 
ότι ο εργοδότης είναι η Ε.Σ.Α.μεΑ. καθώς και ότι έχουν 
καταβληθεί οι εισφορές τουλάχιστον των δύο προη¬ 
γουμένων μηνών, εκτός των επιδομάτων εορτών και 
Επιδόματος Αδείας. 

Μη καταβολή των αναλογουσών εισφορών στο Ι.Κ.Α., 
έχει σαν συνέπεια τη διακοπή της επιδότησης. 

γ. Δήλωση που υπογράφεται από κάθε εργαζόμενο 
και στην οποία να δηλώνει: 

γα). Την ημερομηνία πρόσληψής του στην Οργάνωση, 
τα έτη αναγνωρισμένης προϋπηρεσίας και το συνολικό 
χρόνο απασχόλησής του. 

γβ). Το είδος της εργασιακής του σχέσης (π.χ. αορί¬ 
στου χρόνου, ωρομίσθιος, με σύμβαση έργου κ.λπ.) και 
την ειδικότητά του. 

γγ). Το ύψος του βασικού μισθού και αναλυτικά κάθε 
είδους νόμιμο επίδομα. 

γδ). Ότι δεν λαμβάνει το επίδομα τέκνων από άλλο 
φορέα. 

Η ανωτέρω δήλωση θα συνυπογράφεται και από τους 
κατά το νόμο υπεύθυνους της συνδικαλιστικής οργά¬ 
νωσης. 

III. Για να τύχει η ανωτέρω Οργάνωση των ανωτέρω 
παροχών πρέπει να έχει νόμιμη διοίκηση και εφόσον 
πραγματοποιήσει εντός του τρέχοντος έτους νέες αρ¬ 
χαιρεσίες, να υποβάλλει στον ΟΑΕΔ εντός τριών μη¬ 
νών από τη διεξαγωγή των αρχαιρεσιών της, τα εξής 
δικαιολογητικά: 

α. Επικυρωμένο από το Πρωτοδικείο φωτοαντίγραφο 
πρακτικού αρχαιρεσιών για εκλογή Διοικητικού Συμ¬ 
βουλίου. Το πρωτότυπο του πρακτικού, από το οποίο 
επικυρώνεται το φωτοαντίγραφο, πρέπει απαραίτητα 
να έχει τις υπογραφές της Εφορευτικής Επιτροπής και 
του παραστάντος Δικαστικού Αντιπροσώπου. 

β. Επικυρωμένο από το Πρωτοδικείο φωτοαντίγρα¬ 
φο μητρώου σωματείων-μελών που πήραν μέρος στο 
συνέδριο, στο οποίο να φαίνεται η επωνυμία κάθε 
σωματείου, ο αριθμός δημοσίευσης του αρχικού κατα¬ 
στατικού του στα βιβλία του οικείου Πρωτοδικείου, οι 
αντιπρόσωποι που ψήφισαν, καθώς επίσης η ημερομηνία 
αρχαιρεσιών του σωματείου-μέλους και τα ψηφίσαντα 
για την εκλογή τους μέλη. 

γ. Επικυρωμένο από το Πρωτοδικείο φωτοαντίγραφο 
πρακτικού Εφορευτικής Επιτροπής. 

δ. Επίσημο απόσπασμα πρακτικού σύνθεσης Διοικη¬ 
τικού Συμβουλίου. 

ε. Αποφάσεις διορισμού Δικαστικών Αντιπροσώπων 
(φωτοαντίγραφα επικυρωμένα από τη Διοίκηση της 
Οργάνωσης). 

στ. Πρωτότυπο πιστοποιητικό Πρωτοδικείου περί μη 
προσβολής του κύρους των Αρχαιρεσιών. 

ζ. Κάθε άλλο έγγραφο το οποίο κατά την κρίση του 
Δ.Σ. του ΟΑΕΔ τυχόν απαιτηθεί. 

Η μη έγκαιρη ή η ελλιπής προσκόμιση των προανα- 
φερομένων δικαιολογητικών στον ΟΑΕΔ, συνεπάγεται 
τη διακοπή της σχετικής επιχορήγησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΡΓΑΣΙΑΣ, ΚΟΙΝΩΝΙΚΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΒΡΟΥΤΣΗΣ 

ΥΦΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

Αριθμ. 3122.1/4738/01 (2) 

Εγκατάσταση στην Ελλάδα γραφείου ή Υποκαταστή¬ 
ματος της Εταιρείας «8ΑΟΕΜΑΒ ΕΝΤΕΒΡΒΙ8Ε8 00.» 
που εδρεύει στα νησιά ΜΑΡΣΑΛ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη; 

1. Τις διατάξεις: 

α. του Α.Ν 378/1968 (ΦΕΚ 82 Α717-4-1968). 

β. του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1. 

γ. του άρθρου 4 του Ν. 2234/1994 (ΦΕΚ 142/Α7 
31-8-1994). 

δ. του άρθρου 25 του Ν. 2515/1997 (ΦΕΚ 154/Α725-7-1997). 


ε. του άρθρου 34 του Ν. 3427/2005 (ΦΕΚ 312/Α727-12-2005). 
στ. του άρθρου 4 του Ν. 3752/2009 (ΦΕΚ 40/Α74-3-2009). 
ζ. του άρθρου 31 του Ν. 4150/2013 (ΦΕΚ 102/Α729-4-2013). 
η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005). 

θ. του Π.Δ. 85/2012 (ΦΕΚ 141 /Α721-6-2012) «ΠερΠδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α717-7-2012) «Περί τροποποίησης του Π.Δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012). 

ι. του Π.Δ. 119/2013 (ΦΕΚ 153 Α725-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών», 
ια. της αριθ.3122.18/03-13/11-12-2013 (ΦΕΚ 3263 Β') 
και των αριθ. 1246.3/5/94/1-12-1994 (ΦΕΚ 919 Βή και 
1246.3/6/94/1-12-1994 (ΦΕΚ 919 Β) κοινών αποφάσεων 
των Υπουργών Εθνικής Οικονομίας, Οικονομικών και 
Εμπορικής Ναυτιλίας, 

ιβ. της αριθ. 5111.01/45/2012/26-07-2012 Κοινής Απόφα¬ 
ση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

2. Το αριθ. 4989678/08-01-2014 παράβολο ΔΟΥ ΠΛΟΙΩΝ 
ΠΕΙΡΑΙΑ. 

3. Την από 09 Ιανουαρίου 2014 αίτηση της εταιρείας 
8ΑΘΕΜΑΒ ΕΝΤΕΒΡΒΙ8Ε8 00, αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας ''8ΑΘΕΜΑΒ 
ΕΝΤΕΒΡΒΙ8Ε8 00" που εδρεύει στα νησιά ΜΑΡΣΑΛ και 
την υπαγωγή της στις διατάξεις του άρθρου 25 του 
Ν. 27/1975 όπως αντικαταστάθηκε με το άρθρο 4 του 
Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν.4150/2013 με το 
σκοπό όπως εφόσον επιτρέπεται από το καταστατικό 
της, απασχολείται αποκλειστικά και μόνο με ναυλώσεις, 
διακανονισμό αβαριών, μεσιτεία ναυλώσεων ή αγορα¬ 
πωλησιών ή ναυπηγήσεων πλοίων με Ελληνική ή ξένη 
σημαία πάνω από 500 κόρους ολικής χωρητικότητας, με 
εξαίρεση τα επιβατηγό ακτοπλοϊκά πλοία και τα εμπο¬ 
ρικά πλοία που εκτελούν εσωτερικούς πλόες, καθώς 
και με την αντιπροσώπευση επιχειρήσεων που έχουν 
σαν αντικείμενο εργασιών τις ίδιες με τις παραπάνω 
δραστηριότητες. 

2. Ειδικότερα επιτρέπεται από το γραφείο ή υποκα¬ 
τάστημα της εταιρείας να γίνονται στην Ελλάδα οι 
παρακάτω εργασίες: 

α. Η σύναψη συμβάσεων ναυλώσεων και η μεσιτεία για 
τη ναύλωση πλοίων που αναφέρονται στην παρ. 1 του 
άρθρου αυτού και η επιμέλεια κάθε θέματος σχετικού 
με τις εργασίες αυτές. 

β. Η μεσιτεία για αγοραπωλησίες πλοίων που αναφέ- 
ρονται στην παρ. 1 του άρθρου αυτού και η επιμέλεια 
κάθε θέματος σχετικού με την εργασία αυτή. 

γ. Η μεσιτεία για τη ναυπήγηση, μετασκευή ή επισκευή 
σε Ελληνικά ή ξένα Ναυπηγεία πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικού με τις εργασίες αυτές, εφόσον τη¬ 
ρούνται οι σχετικές με την φορολογία πλοίων διατάξεις. 





4710 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ. Ο διακανονισμός αβαριών σε πλοία που αναφέρο- 
νται στην παρ. 1 του άρθρου αυτού και η επιμέλεια κάθε 
θέματος σχετικού με την εργασία αυτή. 

ε. Η τήρηση λογιστικών βιβλίων, η διενέργεια εισπρά¬ 
ξεων και πληρωμών για τις παραπάνω πράξεις και η 
τήρηση λογαριασμών σε συνάλλαγμα στις Τράπεζες 
της Ελλάδος ή του Εξωτερικού. 

3. Απαγορεύεται στο παραπάνω γραφείο ή Υποκα¬ 
τάστημα της εταιρείας να αναπτύξει κάθε άλλη δρα- 
στηριάτητα που δεν αναφέρεται στην απάψαση αυτή. 

Άρθρο 2 

1. Η εταιρεία "δΑΘΕΜΑΒ ΕΝΤΕΒΡΒΙ8Ε8 00", που εδρεύ¬ 
ει στα νησιά ΜΑΡΣΑΛ είναι υποχρεωμένη μέσα σε δύο 
μήνες απά την δημοσίευση της απάψασης αυτής να 
καταθέσει στο Υπουργείο Ανάπτυξης και Ανταγωνιστι- 
κάτητας (Διεύθυνση Κεφαλαίων Εξωτερικού) Τραπεζι¬ 
κή εγγυητική επιστολή αναγνωρισμένης Τράπεζας του 
εσωτερικού ή εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του Α.Ν. 378/68 σε περίπτωση παράβασης 
των διατάξεων του Α.Ν. 378/1968 και του άρθρου 25 
του Ν. 27/1975 άπως αντικαταστάθηκε με το άρθρο 4 
του Ν. 2234/1994 και τροποποιήθηκε με το άρθρο 4 του 
Ν. 3752/2009 και με το άρθρο 31 του Ν. 4150/2013, καθώς 
και των άρων της απάφασης αυτής. 

2. Η παραπάνω εταιρεία έχει υποχρέωση: 

α.Όταν εγκαταστήσει Γραφείο ή Υποκατάστημα στην 
Ελλάδα σύμφωνα με το άρθρο 1, να γνωρίσει τούτο στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης και Ανταγω¬ 
νιστικότητας (Διεύθυνση Κεφαλαίων Εξωτερικού) και 
Οικονομικών (Διεύθυνση Φορολογίας Εισοδήματος). 

β. Να ενημερώνει μέσα στον μήνα Ιανουάριο κάθε 
χράνο τα παραπάνω Υπουργεία σχετικά με τη Δ/γση 
του Γραφείου ή Υποκαταστήματος της στην Ελλάδα, 
το αντικείμενο των εργασιών του, τον αριθμό, τα στοι¬ 
χεία ταυτότητας και την ακριβή διεύθυνση διαμονής 
του ξένου και Ελληνικού προσωπικού που απασχολείται 
σ' αυτό και το ποσό που εισάγεται κάθε χράνο σε συ¬ 
νάλλαγμα, το οποίο μετατρέπεται σε εθνικά νόμισμα, 
ή και σε Ευρώ. 

Το ποσό που εισάγεται κάθε χρόνο σε συνάλλαγμα, 
το οποίο μετατρέπεται σε εθνικά νάμισμα, ή και σε 
Ευρώ πιστοποιείται με την προσκάμιση στα Υπουργεία 
Ναυτιλίας και Αιγαίου (Διεύθυνση Ναυτιλιακής Πολιτι¬ 
κής και Ανάπτυξης), Ανάπτυξης και Ανταγωνιστικότητας 
(Διεύθυνση Κεφαλαίων Εξωτερικού) και Οικονομικών 
(Διεύθυνση Φορολογίας Εισοδήματος) των ακολούθων 
εγγράφων: 

(α) Βεβαίωσης Τράπεζας ή Τραπεζών, που λειτουργούν 
στην Ελλάδα, απά τις οποίες θα προκύπτει το συνάλ¬ 
λαγμα που εισήχθη και μετετράπη σε εθνικά νόμισμα 
καθώς και τα ποσά σε Ευρώ, που εισήχθηκαν κατά το 
παρελθόν έτος για την κάλυψη όλων των πληρωμών 
της εταιρείας στην Ελλάδα. Το σύνολο των ποσών αυ¬ 
τών δεν δύναται να είναι κατώτερο του ισάποσου των 
50.000 δολ. ΗΠΑ. 

(β) Υπεύθυνης δήλωσης του Ν. 1599/1986 με την οποία 
ο νάμιμος εκπρόσωπος της εταιρείας θα βεβαιώνει: 

ί) το συνολικό συνάλλαγμα που εισήχθη και μετατρά¬ 
πηκε σε εθνικά νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθάν έτος. 


ϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύ- 
σεως δαπανών λειτουργίας του γραφείου της στην 
Ελλάδα, το οποίο δεν δύναται να είναι κατώτερο του 
ισόποσου των 50.000 δολ. ΗΠΑ. 

ίϋ) τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια Υπεύθυνη Δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 
από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπά τον οποίο λειτουργεί αυτή, 
της έδρας, της επωνυμίας της, του αντικειμένου της, 
καθώς και του διευθυντού και εκπροσώπου αυτής στην 
Ελλάδα στα Υπουργεία Ναυτιλίας και Αιγαίου (Διεύθυν¬ 
ση Ναυτιλιακής Πολιτικής και Ανάπτυξης), Ανάπτυξης 
και Ανταγωνιστικότητας (Διεύθυνση Κεφαλαίων Εξωτε¬ 
ρικού) και Οικονομικών (Διεύθυνση Φορολογίας Εισοδή¬ 
ματος) μέσα σε δεκαπέντε ημέρες από την μεταβολή 
που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τάπο Γ ραφεία Αλλοδαπών και Μετα¬ 
νάστευσης του Υπουργείου Εσωτερικών με κοινοποίηση 
και στα Υπουργεία Ναυτιλίας και Αιγαίου (Διεύθυνση 
Ναυτιλιακής Πολιτικής και Ανάπτυξης), Ανάπτυξης και 
Ανταγωνιστικάτητας (Διεύθυνση Κεφαλαίων Εξωτερι¬ 
κού) και στα κατά τόπο τμήματα Αλλοδαπών του Υπουρ¬ 
γείου Δημόσιας Τάξης και Προστασίας του Πολίτη κάθε 
μεταβολή σχετικά με την πρόσληψη, απόλυση, διεύθυν¬ 
ση κατοικίας του προσωπικού αυτού εντός ΙΟημέρου 
από της συντελέσεώς της. 

ε. Να τακτοποιεί μέσα σε δύο μήνες όλες τις προς 
το Δημόσιο υποχρεώσεις της σε περίπτωση διαλύσεως 
της ή καταργήσεως του Γ ραφείου ή Υποκαταστήματος 
που θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών απά μέρους του ξένου προσωπικού, που 
απασχολείται στο Γ ραφείο ή Υποκατάστημα της παρα¬ 
πάνω εταιρείας, σε άλλες δραστηριάτητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απάφαση αυτή, παύει 
να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει Γ ραφείο 
ή Υποκατάστημα που προβλέπει το άρθρο 1 μέσα σε 
τρεις (3) μήνες απά την ημέρα που ισχύει η απάφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Αιγαίου (Διεύθυνση Ναυτιλια¬ 
κής Πολιτικής και Ανάπτυξης), Ανάπτυξης και Ανταγωνι- 
στικάτητας (Διεύθυνση Κεφαλαίων Εξωτερικού) και Οι¬ 
κονομικών (Διεύθυνση Φορολογίας Εισοδήματος) μέσα 
στην παραπάνω τρίμηνη προθεσμία την εγκατάσταση 
στην Ελλάδα του Γραφείου ή Υποκαταστήματος της 
που ιδρύεται με την απάφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναψέρθηκε. 

Άρθρο 4 

Η απόφαση αυτή ισχύει από τη δημοσίευση της στην 
Εφημερίδα της Κυβέρνησης και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του Ν. 27/1975 
όπως αντικαταστάθηκε με την παρ. 1, του άρθρου 31 
του Ν.4150/2013. 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Φεβρουάριου 2014 

ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 5117.03/1/2014 (3) 

Υπερωριακή απασχόληση μονίμου προσωπικού του 
ΓΕΝΕ έτους 2014. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 20 του Ν. 4024/2011 (ΦΕΚ 226 Α') «Συ- 
νταξιοδοτικές ρυθμίσεις, ενιαίο μισθολόγιο -βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», όπως ισχύει. 

β) του άρθρου 5 του π.δ. 85/2012 (ΦΕΚ 141 Α') όπως 
αντικαταστάθηκε με το άρθρο 1 του π.δ. 94/2012 (ΦΕΚ 
149 Α'), η περίπτωση (α) του οποίου αντικαταστάθηκε 
με το άρθρο 3 του π.δ. 98/2012 (ΦΕΚ 160 Α'). 

γ) του π.δ. 119/2013 (ΦΕΚ Α' 153) 

2. Την αριθμ. Πρωτ. 3512/02/2014/31-1-2014 απόφαση 
Υπουργού Ναυτιλίας και Αιγαίου περί έγκρισης 

προϋπολογισμού οικονομικού έτους 2014 του Γ ραφεί¬ 
ου Ευρέσεως Ναυτικής Εργασίας (ΓΕΝΕ). 

3. Το αριθμ. πρωτ. 424/22-1-2014 έγγραφο του ΓΕΝΕ, 
αποφασίζουμε: 

Την έγκριση πραγματοποίησης με αμοιβή, απογευμα¬ 
τινής υπερωριακής εργασίας, πέραν του κανονικού ωρα¬ 
ρίου, δεκαεπτά (17) υπαλλήλων του Γ ραφείου Ευρέσεως 
Ναυτικής Εργασίας (ΓΕΝΕ), 20 ώρες μηνιαίως για τον 
κάθε υπάλληλο, για την αντιμετώπιση έκτακτων υπη¬ 
ρεσιακών αναγκών, κατά το έτος 2014 και ειδικάτερα: 

Ενημέρωση αρχείων φακέλων πλοίων, πλοιοκτητρι- 
ών εταιρειών κ.λπ. με όλες τις μεταβολές που διενερ- 
γούνται και αφορούν νηολογήσεις, διαγραφές από τα 
νηολόγια, μετονομασίες, μεταβιβάσεις κυριότητας των 
υπό Ελληνική σημαία πλοίων. 

Έλεγχος των μηνιαίων φύλλων ελέγχου επιδότησης 
για όλους τους δικαιούμενους επιδότησης 

άνεργους ναυτικούς, που είναι εγγεγραμμένοι στις 
Λιμενικές Αρχές. 

Μηχανογραφική υποστήριξη του Γ ραφείου Προσωπι¬ 
κού σε ότι αφορά την πλήρη ψηφιοποίηση των ατομικών 
φακέλων των υπαλλήλων ΓΕΝΕ της τελευταίας 20ετίας. 

Ηλεκτρονική καταχώριση των ζητήσεων ναυτιλιακών 
εταιρειών για κάλυψη θέσεων εργασίας απά ανέργους 
εγγεγραμμένων στο ΓΕΝΕ ή στις Λιμενικές Αρχές. 


Καταχώριση στο αρχείο ναυτολογηθέντων ναυτικών 
με τα στοιχεία ναυτολάγησης τους που παρέχονται 
από τις Λιμενικές και Προξενικές Αρχές και το ΚΛΠ/ΤΕΝ. 

- Συνέχιση της δημιουργίας και ενημέρωση ηλεκτρο¬ 
νικού αρχείου πλοίων Ελληνικών συμφερόντων, μη 
συμβεβλημένων με το ΝΑΤ, στα οποία ναυτολογούνται 
Έλληνες ναυτικοί μέσω ΓΕΝΕ, αλλά και ΚΛΠ/ΤΕΝ 

- Επεξεργασία και έκδοση εβδομαδιαίων-μηνιαίων 
στατιστικών στοιχείων των προσφεράμενων-επιδοτού- 
μενων ανέργων ναυτικών ΓΕΝΕ και Λιμενικών Αρχών, 
καθώς επίσης και μηνιαίων στατιστικών ναυτολογηθέ- 
ντων μέσω ΓΕΝΕ και Λιμενικών Αρχών. 

- Επεξεργασία μέσω Η/Υ των καταλόγων προσφερομέ- 
νων προς εργασία ναυτικών προκειμένου να παρασχε¬ 
θούν αναλυτικοί κατάλογοι ανέργων με τις ειδικάτητες 
και τα τυπικά προσάντα που ζητούνται από ναυτιλιακές 
εταιρείες και από τη ΔΝΕΡ. 

- Διεκπεραίωση διαχείριση αιτήσεων ανακοπών κατά 
καταλογιστικών αποφάσεων του ΓΕΝΕ για την επιβολή 
προστίμων λόγω ελλιπούς οργανικής σύνθεσης Ε/Γ-Ο/Γ 
πλοίων κατά την περίοδο χειμερινής τους ακινησίας. 
Αφορούν υποθέσεις που έλαβαν χώρα έως το 2002, 
αλλά βρίσκονται ακόμα σε δικαστική εκκρεμότητα. 

- Ενημέρωση σε καθημερινή βάση, μέσω τηλεφώνου 
ή τηλεγραφημάτων, προσφερόμενων προς ναυτολόγη¬ 
ση ναυτικών, για τις θέσεις εργασίας για τις οποίες 
υπάρχει ζήτηση από ναυτιλιακές εταιρείες. Αντίστοιχη 
επικοινωνία γίνεται και με τις κατά τόπους Λιμενικές 
Αρχές, ώστε να ενημερωθούν οι άνεργοι ναυτικοί δι¬ 
καιοδοσίας τους. 

- Διεκπεραίωση των αιτήσεων παροχής στοιχείων 
ναυτικών που γίνονται από φυσικά πράσωπα ή δημόσι¬ 
ες αρχές (κυρίως Δ.Ο.Υ.). 

- Πρωτοκόλληση εγγράφων και σημαιών από Λιμενικές 
Αρχές γενικής αλληλογραφίας. 

- Διαχείριση πιλοτικού προγράμματος «Νέαρχος» για 
την ενίσχυση της απασχόλησης των νέων άνεργων ναυ¬ 
τικών, (ολοκλήρωση πρακτικής άσκησης 1ου κύκλου και 
παράλληλα ετοιμασία πρόσκλησης 2ου κύκλου). 

- Οικονομική διαχείριση όλων των ανωτέρω δράσε¬ 
ων, η οποία συνίσταται στην πληρωμή των Κ.Ε.Κ. που 
παρέχουν τη θεωρητική κατάρτιση, στην πληρωμή των 
ωφελουμένων για τη θεωρητική ιούς κατάρτιση και για 
την πρακτική τους άσκηση επί του πλοίου, στην πληρω¬ 
μή των εποπτών της πρακτικής άσκησης κ.λπ. 

2. Ο αριθμός του προσωπικού που θα απασχολεί¬ 
ται υπερωριακά κάθε φορά, καθώς και ο αριθμός των 
ωρών, θα εξαρτηθεί από τις πραγματικές υπηρεσιακές 
ανάγκες και θα καθοριστεί με απάφαση της Διοίκησης 
του ως άνω φορέα. 

Υπεύθυνος για την εκτέλεση και βεβαίωση της υπε- 
ρωριακής εργασίας στο ΓΕΝΕ ορίζεται ο Διευθυντής 
του ΓΕΝΕ. 

3. Η συνολική δαπάνη που θα προκύψει από την ανω¬ 
τέρω αιτία ύψους 22.000,00 ευρώ περίπου, θα καλυφθεί 
από τις εγγεγραμμένες πιστώσεις του ΚΛΕ 0261 του 
εγκεκριμένου προϋπολογισμού ΓΕΝΕ έτους 2014, που 
ανέρχονται στο ποσόν των 32.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Πειραιάς, 31 Ιανουαρίου 2014 

ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

Αριθμ. 1368/Γ4-82 (4) 

Έγκριση, προκήρυξη και ανάθεση διενέργειας, τηςΈρευ- 
νας Διάρθρωσης των Επιχειρήσεων στον Τομέα Δρα¬ 
στηριότητες Υπηρεσιών Παροχής Καταλύματος και 
Υπηρεσιών Εστίασης, έτους αναφοράς των στοιχεί¬ 
ων το 2012, έγκριση χρησιμοποίησης στατιστικών ορ¬ 
γάνων και καθορισμός της αμοιβής τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α79-3-2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛΣΤΑΤ) ως Ανεξάρτητης Αρχής», 
το άρθρο 10 του Νόμου 3899/2010 (ΦΕΚ 212/Α717.12.2010) 
«Επείγοντα μέτρα εφαρμογής του προγράμματος στή¬ 
ριξης της Ελληνικής οικονομίας», το άρθρο 323 του 
Νόμου 4072/2012 (ΦΕΚ 86/Α711.4.2012) «Βελτίωση επιχει¬ 
ρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις» και της παρ. 1 
του άρθρου 7 της από 18-11-2012 πράξης Νομοθετικού 
περιεχομένου «Δημοσιονομικοί κανόνες και άλλες δια¬ 
τάξεις» (ΦΕΚ 228 Α'), 

β. του Π.Δ. 226/2000 (ΦΕΚ 195/Α78-9-2000) «Οργανι¬ 
σμός της Γ. Γ. ΕΣΥΕ», 

γ. του άρθρου 90 του Π.Δ. 63/2005 (ΦΕΚ 98/Α722-4-2005) 
με θέμα «Κωδικοποίηση της Νομοθεσίας για την Κυβέρ¬ 
νηση και τα Κυβερνητικά όργανα», 

δ. του Ν. 2685/1999 (ΦΕΚ 35/Α718-2-1999) με θέμα: «Κά¬ 
λυψη δαπανών μετακινούμενων υπαλλήλων εντός και 
εκτός επικράτειας και άλλες διατάξεις», όπως τροπο¬ 
ποιήθηκε και ισχύει με το άρθρο 9 του Ν. 3833/2010 
(ΦΕΚ 40/Α715-3-2010) «Προστασία της εθνικής οικονο¬ 
μίας - Επείγοντα μέτρα για την αντιμετώπιση της δη¬ 
μοσιονομικής κρίσης», συμπληρώθηκε με την προσθήκη 
του άρθρου 49 παρ. 1 του Ν. 3871 (ΦΕΚ 141/Α717-8-2010) 
«Δημοσιονομική Διαχείριση και ευθύνη» και τροποποι¬ 
ήθηκε και ισχύει με την παρ. 13 του άρθρου 45 του 
Ν. 3943/31-3-2011 (ΦΕΚ 66/Α7, 

ε. του Π.Δ. 113/2010 «Ανάληψη υποχρεώσεων από τους 
Διατάκτες» (ΦΕΚ 194 Α'), 

στ. της ΓΠ - 400/27-8-2012 απόφασης, με θέμα «Εγκρι¬ 
ση Κανονισμού Λειτουργίας και Διαχείρισης της Ελλη¬ 
νικής Στατιστικής Αρχής» (ΦΕΚ 2390/Β728.8.2012), 

2. Τον Κανονισμό (ΕΚ) αριθ. 295/2008 του Ευρωπαϊκού 
Κοινοβουλίου και του Συμβουλίου της 11ης Μαρτίου 2008 
σχετικά με τις Στατιστικές Διάρθρωσης των Επιχειρή¬ 
σεων (1_ 97/9-4-08), παράρτημα III. 

3. Τον Κανονισμό (ΕΚ) αριθ. 250/2009 της Επιτροπής 
της 11ης Μαρτίου 2009, που αφορά στον ορισμό των 
μεταβλητών και στη τεχνική μορφή των στοιχείων που 
διαβιβάζονται. 

4. Τον Κανονισμό (ΕΚ) αριθ. 251/2009 της Επιτροπής, 
της 11ης Μαρτίου 2009, που αφορά τις σειρές δεδομέ¬ 
νων που πρέπει να καταρτιστούν σχετικά με τις στατι¬ 
στικές διάρθρωσης των επιχειρήσεων 

5. Την με αριθμό 8469 /Γ4-806/12-09-2013 Απόφαση του 
Προέδρου της ΕΛΣΤΑΤ με θέμα "Εγκριση, προκήρυξη 
και ανάθεση διενέργειας, τηςΈρευνας Διάρθρωσης των 
Επιχειρήσεων στον Τομέα Δραστηριότητες Υπηρεσιών 
Παροχής Καταλύματος και Υπηρεσιών Εστίασης, έτους 


αναφοράς των στοιχείων το 2012, έγκριση χρησιμοποίη¬ 
σης στατιστικών οργάνων και καθορισμός της αμοιβής 
τους", η οποία δεν διενεργήθηκε εντός του 2013. 

6. Το γεγονός ότι στις περιπτώσεις που η συλλογή των 
ερωτηματολογίων των ερευνών δεν καταστεί δυνατό 
να καλυφθεί από ιδιώτες συνεργάτες, προβλέπεται να 
μετακινηθούν εντός και εκτός έδρας υπάλληλοι της 
ΕΛΣΤΑΤ, χωρίς πρόσθετη αμοιβή. 

7. Το γεγονός ότι από τις διατάξεις της απόφασης 
αυτής προκαλείται δαπάνη ύψους είκοσι εννέα χιλιάδων 
διακοσίων πενήντα τριών ευρώ και σαράντα τεσσάρων 
λεπτών (€29.253,44) συμπεριλαμβανομένου του ΦΠΑ, 
όπου προκόψει, η οποία θα βαρύνει τις πιστώσεις του 
προϋπολογισμού της ΕΛΣΤΑΤ (ΚΑΕ 0419 και ΚΑΕ 0429), 
του έτους 2014, ήτοι ΚΑΕ 0419 = € 2.040,22 και ΚΑΕ 0429 
= € 27.213,22. 

8. Τις με αριθ. 664/Α2-396/17.1.2014 με α/α 93 και 666/ 
Α2- 397/17.1.2014 με α/α 95, αποφάσεις έγκρισης δέσμευ¬ 
σης πίστωσης για την πληρωμή δαπάνης σε βάρος της 
πίστωσης των ΚΑΕ 0419 και 0429 του προϋπολογισμού 
της ΕΛΣΤΑΤ οικον. έτος 2014, αποφασίζουμε: 

Ι.α. Εγκρίνουμε και προκηρύσσουμε τη διενέργεια της 
Έρευνας Διάρθρωσης των Επιχειρήσεων στον Τομέα 
Δραστηριότητες Υπηρεσιών Παροχής Καταλύματος και 
Υπηρεσιών Εστίασης, κατά τη διάρκεια του έτους 2014, 
με περίοδο αναφοράς των στοιχείων το έτος 2012. 

Ι.β. Αναθέτουμε στο Τμήμα Τουρισμού της Διεύθυν¬ 
σης Στατιστικών Τομέα Εμπορίου και Υπηρεσιών, της 
ΕΛΣΤΑΤ τη διενέργεια της ανωτέρω έρευνας. 

2. Η εν λόγω έρευνα διενεργείται στο πλαίσιο υλο¬ 
ποίησης του Κανονισμού 295/2008 του Ευρωπαϊκού 
Κοινοβουλίου και του Συμβουλίου, και αποσκοπεί στη 
συλλογή και εμφάνιση εναρμονισμένων στατιστικών 
στοιχείων στα κράτη-μέλη της Ευρωπαϊκής Ένωσης, 
για τις βασικές μεταβλητές των επιχειρήσεων, οι οποίες 
δραστηριοποιούνται στους κλάδους 55 και 56 του τομέα 
I της Στατιστικής Ταξινόμησης Οικονομικών Δραστηριο- 
τήτων-ΝΑΟΕ αναθ.2 γενικά χαρακτηριστικά, οικονομική 
κατάσταση, στοιχεία απασχόλησης), προκειμένου να 
προσδιορισθεί η συνεισφορά των τομέων στη διαμόρ¬ 
φωση του εθνικού εισοδήματος και, παράλληλα, να 
καλυφθούν οι στατιστικές απαιτήσεις της Ευρωπαϊκής 
Ένωσης, εντός των προβλεπόμενων προθεσμιών. 

3. Η έρευνα είναι δειγματοληπτική, για το σχεδίασμά 
της θα εφαρμοστεί η μονοσταδιακή στρωματοποιημένη 
δειγματοληψία και θα διενεργηθεί σε όλες τις Περιφε¬ 
ρειακές Ενότητες της Χώρας. 

Μονάδα έρευνας είναι η επιχείρηση. Το μέγεθος του 
δείγματος για την έρευνα που θα διενεργηθεί κατά το 
2014 ανέρχεται στις 2.360 επιχειρήσεις, που ανήκουν 
στους κλάδους 55 και 56 του τομέα I της Στατιστικής 
Ταξινόμησης Οικονομικών Δραστηριοτήτων - ΝΑΟΕ 
αναθ.2 εκ των οποίων οι 2.260 επιχειρήσεις θα ερευνη- 
θούν μέσω Ιδιωτών Συνεργατών. 

Το μέγεθος του δείγματος των επιχειρήσεων είναι 
τέτοιο ώστε να εξασφαλίζονται αντικειμενικές και αμε¬ 
ρόληπτες εκτιμήσεις των ζητούμενων μεγεθών. 

Οι επιχειρήσεις του δείγματος επιλέγονται από πλαί¬ 
σιο δειγματοληψίας, τα στοιχεία του οποίου προέρχο¬ 
νται από το Μητρώο επιχειρήσεων της ΕΛΣΤΑΤ. 

Τα αποτελέσματα της έρευνας θα εξαχθούν σε σύνο¬ 
λο Χώρας και σε επίπεδο Περιφέρειας (ΝΙΙΤδ 2) και θα 
αποσταλούν στη ΕυΓοεΐαΙ σε ΝΑΟΕ αναθ. 2, σύμφωνα 

με τις προδιαγραφές του εψαρμοστικού Κανονισμού 
(ΕΟ) 251/2009. 

Ο σχεδιασμός της παραπάνω έρευνας ξεκίνησε τσ 
2013, σύμφωνα με την υπό στοιχεία 5 του σκεπτικού 
Απόφαση, και οι υπόλοιπες εργασίες θα υλοποιηθούν 
μέχρι και το Δεκέμβριο του 2014. 

Αναλυτικά, θα πραγματοποιηθούν οι παρακάτω ερ¬ 
γασίες: 

- Επιλογή Ιδιωτών Συνεργατών 

- Εκπαίδευση προσωπικού και Ιδιωτών-συνεργατών 
για την ορθή συμπλήρωση των ερωτηματολογίων των 
ερευνών 

- Συλλογή στατιστικών στοιχείων 

- Ενημέρωση Μητρώου Επιχειρήσεων 

- Δημιουργία του απαραίτητου λογισμικού προγράμ¬ 
ματος 

-Έλεγχος και επεξεργασία των στοιχείων 

- Εισαγωγή δεδομένων σε ηλεκτρονικό αρχείο 

- Παραγωγή τελικών πινάκων και αποστολή στοιχείων 
στη ΕυΓΟδίαΙ 

- Σύνταξη Έκθεσης ποιότητας (ςυαίίΐγ ΓοροΓΐ) 

- Κατάρτιση δεικτών (σφάλμα δειγματοληψίας, μερο- 
ληψία κλπ.) αξιολόγησης της ποιότητας των αποτελε¬ 
σμάτων της έρευνας, 

- Δημοσιοποίηση αποτελεσμάτων. 

4. Για τη διενέργεια της έρευνας θα χρησιμοποιηθούν: 

• Υπάλληλοι της ΕΛΣΤΑΤ μόνιμοι και με σύμβαση Ι.Δ., 
οι οποίοι θα εργασθούν εντός του κανονικού ωραρίου 
εργασίας των Δημοσίων Υπηρεσιών, 


• Ιδιώτες - Συνεργάτες, οι οποίοι θα απασχοληθούν 
κατά το στάδιο της συλλογής των ερωτηματολογίων, 
μέχρι 300. 

Ο ορισμός των ανωτέρω οργάνων της έρευνας θα 
γίνει με απόφαση του Προέδρου της ΕΑΣΤΑΤ. 

5. Η αμοιβή των οργάνων της έρευνας καθορίζεται 
ως εξής: 

Αποζημίωση ιδιωτών - συνεργατών (ΚΑΕ 0419 και 0429) 
α. 15,41 ευρώ ανά πλήρως και σωστά συμπληρωμένο 
ερωτηματολόγιο, ήτοι: 

1808 ερωτηματολόγια X 15,41 € = ευρώ ανά ερωτημ.= 
27.861,28 € ήτοι 

126 ερωτηματολόγια X 15,41€ = 1.941,66 € (ΚΑΕ 0419) 
1682 ερωτηματολόγια X 15,41€ = 25.919,62 € (ΚΑΕ 0429) 
β. Για όσες από τις παραπάνω ερευνώμενες μονάδες 
βρεθούν στην πορεία της έρευνας ότι δε λειτουργούν, 
είναι προσωρινά κλειστές ή είναι εκτός κλάδου, οι ιδι¬ 
ώτες - συνεργάτες θα αμειφθούν για την εργασία ενη¬ 
μέρωσης του Μητρώου με αμοιβή 3,08 ευρώ για κάθε 
ερωτηματολόγιο, ήτοι: 

452 ερωτηματολόγια X 3,08 € ανά ερωτημ.= 1.392,16 
€ ήτοι, 

32 ερωτηματολόγια χ 3,08€ = 98,56 € (ΚΑΕ 0419) 

420 ερωτηματολόγια X 3,08€ = 1.293,60 € (ΚΑΕ 0429) 
Συνολική δαπάνη στον ΚΑΕ 0419 και 0429 =29.253,44 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Φεβρουάριου 2014 

Ο Πρόεδρος 
ΑΝΔΡΕΑΣ ΓΕΩΡΓΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΜΡΙΟΡ·. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 


Δ' 

110 € 

30 € 



Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε άλες τις Δημάσιες Οικονομικές Υπηρεσίες (Δ.Ο.Υ.).Το πρωτάτυπο διπλάτυπο (έγγραφο αριθμ. πρωτ. 9067/28.2.20 05 
2η Υπηρεσία Επιτράπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πράσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά άργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατά (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νινινι.βΙ.^{) 


Ηλεκτρονική Διεύθυνση: Ιι((ρ://νννννν. 6 (. 9 Γ - β-πιαίΙ: νν6ΐ}πΐ38(6Γ.6(@6(.9·' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































